b"\n_START_ARTICLE_\nBiblioteca de la Universitat de Girona\n_START_SECTION_\nBiblioteca del campus Barri Vell\n_START_PARAGRAPH_\nL'edifici \xc3\xa9s un projecte dels arquitectes Joan Tarr\xc3\xbas Galter i Jordi Bosch Genover. _NEWLINE__NEWLINE_La Biblioteca est\xc3\xa0 distribu\xc3\xafda en dos edificis amb diferents nivells que ocupen una superf\xc3\xadcie total de 2.818 m2 i que permeten oferir punts de treball a 547 usuaris simult\xc3\xa0niament._NEWLINE_Acull els fons bibliogr\xc3\xa0fics dels estudis impartits a les Facultats de Lletres, Educaci\xc3\xb3 i Psicologia i Turisme i Comunicaci\xc3\xb3, aix\xc3\xad com la Cartoteca i el GAMAR (Gabinet de Materials i de Recerca per la Matem\xc3\xa0tica a l'Escola).\n_START_SECTION_\nBiblioteca del campus Centre\n_START_PARAGRAPH_\nLa Biblioteca est\xc3\xa0 situada a la 4a planta de l\xe2\x80\x99edifici d\xe2\x80\x99Emili Grahit (Campus Centre) i ocupa una superf\xc3\xadcie total de 600 m2 amb 242 punts de treball._NEWLINE_Acull els fons bibliogr\xc3\xa0fics dels estudis impartits a les Facultats d\xe2\x80\x99Infermeria i de Medicina.\n_START_SECTION_\nBiblioteca del campus Montilivi\n_START_PARAGRAPH_\nL\xe2\x80\x99edifici \xc3\xa9s un projecte de l\xe2\x80\x99arquitecte Javier San Jos\xc3\xa9 Marqu\xc3\xa9s. _NEWLINE_La Biblioteca est\xc3\xa0 distribu\xc3\xafda en tres plantes di\xc3\xa0fanes, que ocupen una superf\xc3\xadcie total de 6.836 m2, que permeten oferir punts de treball a 1.066 usuaris simult\xc3\xa0niament._NEWLINE_Acull els fons bibliogr\xc3\xa0fics dels estudis impartits a les Facultats de Ci\xc3\xa8ncies, Facultat de Ci\xc3\xa8ncies Econ\xc3\xb2miques i Empresarials, Facultat de Dret, Escola Polit\xc3\xa8cnica Superior i el Centre de Documentaci\xc3\xb3 Europea.\n_START_SECTION_\nLa biblioteca digital\n_START_PARAGRAPH_\nLes 28.284 revistes electr\xc3\xb2niques i les 87 bases de dades donen acc\xc3\xa9s a prop de 105 milions d\xe2\x80\x99articles en l\xc3\xadnia.\n_START_SECTION_\nEl repositori de documents digitals (DUGi)\n_START_PARAGRAPH_\nActualment cont\xc3\xa9 28.685 objectes digitals. Al llarg de l\xe2\x80\x99any 2015 s\xe2\x80\x99hi han incorporat 3.551 documents, entre ells 403 v\xc3\xaddeos i \xc3\xa0udios corresponents a les gravacions d'actes relacionats amb la doc\xc3\xa8ncia o la recerca, 1.223 imatges d'actes relacionats amb la Biblioteca i els seus Fons Especials, 1.925 articles."